
iC  ^  U1DAM  enim  breves  utique  sunt>  quia  cito  vel 
tollunt  hominem ,  vel  ipsi  cito  finiuntur 

Celsus . 


DISSERTATIO  MEDICA 

INAUGURALIS, 

DE 

CHOLERA. 


Auc-tore  ARTHURO  EDMONDSTON. 


SECTIO  PRIMA. 

V  eteribus  bene  notus  fuit  hic  morbus,  et 

I 

sane  natura  causarum  ipsius  remotarum,  in 
omni  sevo  extitisse  oportebat. 

Obvenit  Cholera  saepius  in  tempestatibus 
calidis,  quam  in  frigidis,  et  in  aestate  et  autumno, 
potius  quam  in  hieme  aut  vere. 

A  Impetus 

Impetus  hujus  morbi  tam  generales  nonnun- 
quam,  et  sine  discrimine  existunt,  ut  haud 
Immerito  epidemicus  habeatur.  Sed  neque 
observatione  aliorum,  neque  propria  experien¬ 
tia,  hunc  morbum  contagiosum  adhuc  cog¬ 
novi. 

Homo  qui  modo  antea  secunda  valetudine 
fruebatur,  nausea  et  languore  inopinato  affici¬ 
tur,  instantibus  vomitu  simul  atque  alvi  purga¬ 
tione.  Materies  primo  evomita  fere  aquosa 

V  V  ■ 

est,  sed  paulo  post  cum  bile  misceri  vide¬ 
tur. 

,  ‘i-  -r ' 

Conatus  ad  vomendum  iteratos  et  ad  purgan¬ 
dum,  saepe  quidam  comitatur  sensus,  quasi  in 
ventriculo  massae  congestae,  cum  torminibus 
ventris,  et  contractionibus  spasticis  diversorum 
musculorum,  sed  praesertim  eorum  qui  crura 
flectunt.  Musculosae  hae  contractiones  interdum 
valde  immanes  evadunt,  crura  ad  clunes  vio¬ 
lenter  trahentes ;  quo  fit,  ut  concidat  aeger 
quoties  ex  lecto  surgere  conatur.  Urget  sitis ; 

sed 

'  sed  blandissimi  respuuntur  quam  primum  de¬ 
vorati  fuerint  potus,  seque  fere  vehementer  ac 
in  gastritide • 

Primo  calescit  cutis,  pulsus  arteriarum  fiunt 
frequentes,  doletque  caput ;  sed  paucas  post 
horas,  si  nullum  adhibitum  fuerit  remedium, 
assiduus  vomitus  et  alvi  fluxus  gravissimam 
debilitatem  inducunt.  Intermittit  pulsus,  et 
adeo  fit  debilis,  ut  vix  digito  percipi  possit. 
Languent  oculi,  et  fiunt  concavi.  Pallet  facies, 
ejusque  musculi  relaxantur,  et  vultus  talis  fit, 
qualis  fere  observatur  post  aliquos  dies  morbi 
acuti.  Calor  infra  statum  naturalem  sensim 
minuitur.  Spasmi  frequentiores  et  violentiores 
fiunt.  Tormina  ventris  vehementer  vexant  \ 
sudores  frigidi  per  corpus  manant ;  animo  saepe 
linquitur  aeger  ;  et  brevi  his  malis  succumberet, 
nisi  idonea  adhibirentur  remedia  ;  et  si  idonea 
tempestive  data  fuerint,  raro  lethalis  evadit. 
6C  Neque  tamen  ulli  morbo  minori  momento 
succurritur.” 

A  2 

Incipit  nonnunquam  Cholera  inflatione 

A 

quadam,  vel  tensione  abdominis,  comitante 
nausea.  Post  aliquod,  tamen,  tempus  se¬ 
quuntur  vomitus  et  alvi  purgatio  Sed  quum 
sic  mitior  observatur  morbus,  dolor  capitis 
intolerabilior  existere,  et  diutius  manere  so« 
let  quam  in  aliis  exemplis.  Sed  etiam  post 
felicissimum  eventum,  quasdam  corporis  debi¬ 
litas  et  mobilitas  ventriculi  ipsius  aliquamdiu 
supersunt. 

Est  nihil  facilius  quam  in  hunc  morbum  rela¬ 
bi.  Nam  si  aeger  incautius  institerit  pavimento 
frigido,  vel  ullo  modo  semet  frigori  objecerit, 
morbum  integrabit.  Caveant  igitur  convales¬ 
centes,  per  paucos  saltem  dies,  frigus,  vel  etiam 
calorem  nimium,  omneque  genus  alimentorum 
stimulantium,  et  cpncoctu  difficilium. 

Observatu  dignum  est,  Choleram  saepius 
noctu  adoriri.  Lectum  petit  homo  valetudine 
solita  gaudens,  sed  tertia  plerumque  vigilia 
somno  ab  alto  violentissima  aegrotatione  ex- 

pergiscitur ; 

pergiscitur  ;  et  hoc  seque  accidere  videtur,  sive 
orta  fuisset  affectio  ab  acore  quovis  ingestorum, 
sive  actione  causarum  generalium  et  minus  evi* 
dentium. 

SECTIO  SECUNDA. 

Si  ad  historiam  morbi  animum  attendamus, 
vix  possibile  erit  Ci-ioleram  cum  ullo  alio  morbo 
confundere.  Nam  vomitus  et  alvi  fluxus  simul 
concurrentes,  spasmi  surarum,  et  debilitas  ingens 
quae  comitatur,  absentibus  signis  pyrexias  pri¬ 
mariae,  Choleram  ab  omnibus  morbis  intesti¬ 
norum  facile  distinguunt. 


SECTIO 

SECTIO  TERTIA. 

Causae  fere  omnes  remotse  quae  ad  gignen¬ 
dam  Choleram  conferunt,  tales  esse  videntur, 
quales  ut  dum  ad  corpus  generaliter  excitandum 
spectent,  eodem  tamen  tempore  irritabilitatem 
tubi  intestinalis  indirecte  adaugeant.  Tales  sunt, 
omnes  varietates  subitas  coeli,  eaeque  per  tempes¬ 
tates  calidas  plerumque  obvenientes ;  ab  frigida, 
in  regionem  calidam  movere,  et  in  talibus  locis 
corpus  aeque  objicere  ardori  solis,  rorique  fri¬ 
gido  noctis :  ab  exercitatione  sudantem,  vel 
nimiam  aquam  frigidam  bibere,  vel  se  frigida  la¬ 
vare  :  mutationes  subitae  victus,  vel  alimento¬ 
rum  usus  qui  consuetudini  hominis  adversatur  : 
potatio  immodica,  praesertim  liquorum  meracio¬ 
rum,  quales  spiritus  distillati  vocantur,  statim 
post  abstinentiam.  Has  valde  communes  sunt 
apud  milites,  post  longam  navigationem  in  ter¬ 
ram  descendentes.  i 

Sxpe  apud  infantes  obvenit  Cholera,  plane 

tribuenda  erroribus  victus,  aut  irritationi  gene- 
•  •  • 

rali  quam  det  dentitio. 

Harum  omnium  rerum  naturales  sunt  effectus, 
illud  subvertere  aequilibrium,  quod  inter  vasa 
exhalantia  cutis,  faciemque  intimam  tubi  intes¬ 
tinalis  intercedere  observatur.  Et  quum  antea 
praeter  solitum  excitatum  fuisset  corpus,  deter¬ 
minatio  actionis  morbidae  ad  ullam  tubi  intesti¬ 
nalis  partem,  motus  excitabit  abnormes  in  hac 
parte ;  et  hi  motus  violentes  et  generales  fient 
secundum  facultatem  sentiendi  in  ea  existentem, 
et  pro  ratione  consensus  generalis  inter  haec  or¬ 
gana,  aliasque  corporis  functiones. 

Magnus  intercedit  consensus  inter  tubum  in¬ 
testinalem,  omniaque  corporis  organa,  sed  im¬ 
primis  superficiem  cutis.  Subita,  igitur,  atque 
vehemens  introrsum  determinatio,  spasticam 
actionem  vel  convulsivam  ventriculi  et  intesti¬ 
norum  efficiet.  Primo  haec  nauseam  ciet ;  sed 
\  '  ' 

quum  causa  excitans  valida  est,  vehementiores 
brevi  ciet  motus,  veluti  vomitum  et  alvi  fluxum 

violentem. 

violentem.  Principio  rejiciuntur  ea  quse  con¬ 
tinebat  ventriculus,  et  postea  liquor  aquae  similis 
ab  vasis  exhalantibus.  Sed  consensu  generali 
atque  nexu  intimo  inter  hepar,  ventriculum,  et 
tubum  intestinalem,  organa  quae  ad  formatio¬ 
nem  bilis  conferunt,  evolvuntur,  et  bilis  supra 
infraque  erumpit,  et  tandem  omnes  corporis 
functiones  perturbantur. 

Fluxus  bilis,  effectus,  potius  quam  causa  Cho¬ 
lerae  esse  videtur ;  et  vehementissimos  ali¬ 
quando  vidi  hujus  morbi  impetus,  nulla  ejecta 
bile,  subsidere» 

Sed  praeter  haec,  mera  ipsius  bilis  redundantia 
non  sufficere  videtur  ad  gignendam  Choleram. 

,  t 

Evomitur  bilis  quotidie  per  mensem  et  amplius, 
quod  in  nausea  maritima  evadit ;  sed  raro  hoc 
comitatur  alvi  fluxus ;  neque  huic  vomitioni 
succedit  ulla  diminutio  virium  notabilis,  et  ra¬ 
rius  adhuc  spasmos  ciet. 

t 

Insigne  autem  existit  exemplum  huic  opinioni 
generali  adversum,  quod  Gregorius  noster  in 

Praelectionibus 

Praelectionibus  memoravit  i  in  c|tio  brevissima 
nausea  maritima  Cholera:  lethalis  fundamenta 
struebat. 


SECTIO 

SECTIO  QUARTA. 

Bilem  diluere  et  vomitum  promovere  initio 
morbi  multum  commendavit  Celsus.  cc  Aquae 
“  tepidae  quam  plurimum  bibere  oportet  et  vo- 
“  mere.  Vix  unquam  sine  vomitu  sequitur.” 
Et  haec  ratio  medendi  ab  seculo  ejus  maxima 
ex  parte  ab  omnibus  fere  medicis  comprobata 
fuit. 

i 

Quum  manifeste  oriatur  Cholera,  acrimonia 
quadam  ventriculum  et  intestina  irritante,  potus 
blandi  tepidique  copiose  assumpti  hanc  eluere 
poterunt  omnino,  vel  eam  obtundere,  atque  ita 
morbum  solvere.  Sed  quum  vehemens  fuerit 
morbus,  et  ab  actione  causarum  generalium  or¬ 
tus,  potatio  libera  liquorum  tepidorum,  ventri¬ 
culum  mobiliorem  infirmioremque  reddet,  vo¬ 
mitionem  concitabit,  et  hoc  modo  bilem  violen¬ 
ter  emulgebit,  et  fortasse  morbi  sanationem  im¬ 
pediet. 


Ratio 

Ratio  medendi,  quam  experientia  mihi  opti¬ 
mam  tutissimamque  esse  ostendit,  est  vomitum 
quam  primum  reprimere,  actionem  tubi  in¬ 
testinalis  deorsum  promovere,  spasmosque  le¬ 
nire. 

Multum,  hoc  consilio,  ad  solvendum  morbum 
prodest,  misturam  adhibere  remediorum  purgan¬ 
tium  et  aromaticorum,  et  secundas  portioni  talis 
misturae  conjungere  aliquod  naturae  sedantis. 
Grana  sex  pulveris  radicis  convolvuli  jalapce , 
totidem  submuriatis  hydrargyri ,  guttae  duae  olei 
menthae  piperitas,  simul  commista,  cum  syrupo 

in  massam  idoneae  magnitudinis  et  spissitatis  for- 

% 

mata,  fiunt  potio  adulto  homini  satis  commoda, 
et  primo  impetu  morbi  tuto  adhibenda.  Si  vel 
unam  horam  in  ventriculo  reflat,  vomitionem  .» 
temperat,  et  haud  raro  omnino  sistit ;  et  portio, 
jam  dictae  similis,  guttis  triginta  tincturae  opii 
additis,  post  horas  duas  sumpta,  bilem  deorfum 
evacuat,  spasmos  lenit,  et  multis  in  exemplis 
sanationem  absolvit. 

/ 

Aliquando 

Aliquando  tam  mobilis  fit  ventriculus,  ut  vix 
ac  ne  vix  quidem  ullam  rem  tolerare  queat ;  sed 
mox  eam  rejicit  quam  primum  devorata  fuit. 
Tum  vesicatorium  ad  regionem  ventriculi  ap¬ 
plicatum  optimum  est  remedium  ;  et  egregie 
prosunt  ad  hanc  solvendam  mobilitatem,  lotio¬ 
nes  sedantes  per  anum  infusae. 


Si  multum  vexent  tormina  ventris,  balneo  ca¬ 
lido  uti  oportet ;  et  si  hoc  obtineri  non  possit, 
commodum  est  calida  fomenta  toti  ventri  impo¬ 
nere,  et  ventrem  panno  laneo  involvere,  capiente 
aegro,  pro  re  nata,  per  intervalla  temporis,  paulu¬ 
lum  vini  calidi,  cum  guttis  paucis  tincturae  opii 
tempestive  admixtis. 

Pacato  vomitu,  et  urgenti  site,  bibat  libere 
aeger  potus  aliqups  mites  et  leviter  nutrientes, 
sed  tepidos,  (nam  nocet  omnis  liquor  frigidus). 
Hae  potiones  morbi  sanationi  tunc  temporis  mul¬ 
tum  opitulantur,  praesertim  si  sudorem  movent* 

Dum  convalescit  homo,  sit  diaeta  ejus  ex  ali¬ 
mentis  facilibus  concoctu,  veluti  oryza,  lacte, 

pulticulis, 

pulticulis,  laganis,  jusculis  ex  pullis  praeparatis, 
et  similibus ;  nam  saepe  indulgentia  intempes¬ 
tiva,  quamvis  levis,  morbi  reditum  inducit.  Ad 
firmanda  intestina,  viresque  eorum  solitas  resti¬ 
tuendas,  capiat  quotidie  convalescens,  per  ali¬ 
quod  tempus,  cinchonam  officinalem  paululo 
rhsei  palmati  admixtam. 

Cholera  infantium  mistura  cretacea  Phar - 

t 

macopttia  Edinensis  optimum  et  efficacissimum 
est  remedium.  Et  tali  misturae  egregie  ali¬ 
quando  prodelt  paululum  addere  opii,  pro  aetate 
viribusque  pueri. 

\ 

Y  "  - 

Credens  cum  primo  mihi  hunc  morbum  vi¬ 
disse  contigit  inflammationem  nonnullam  sub- 
esse,  sanguinem  mittere  decrevi ;  sed  eveniebat 
res  quae  inutilitatem  ejus  plane  ostendebat. 
Homo  Cholera  laborans,  se  frigori  incaute 
objecit,  et  in  pleuritidem  incidit.  Detractio  un¬ 
ciarum  sanguinis  paucarum,  quamvis  inflamma¬ 
tionem  pulmonis  feliciter  sustulit,  debilitatem 

i  , 

tamen  insignem  induxit,  et  affectionem  intesti¬ 
norum  pertinaciorem  fecit  in  eo,  quam  in  aliis 

exemplis. 

exemplis.  Et  sane,  pulsus  ille  debilis  et  tremu¬ 
lus  qui  Choleram  comitatur,  proftratio  ingens 
virium  quas  tam  rapide  insequitur,  et  spasmi  qui 
accidunt  abnormes,  usum  remediorum  infirman¬ 
tium  strenue  prohibent. 

